**25.02.2025(2).**

**E-pasta nosaukums**

Informācija aptiekām

**E-pasta teksts**

Informējam, ka Ministru kabineta 2005. gada 25. oktobra noteikumi Nr. 803 "Noteikumi par zāļu cenu veidošanas principiem" 10.1 un 14. punkts nosaka, kā veidojas lieltirgotavas un aptiekas maksimāli pieļaujamās cenas recepšu zālēm un zālēm kompensācijas sistēmas ietvaros, savukārt šo noteikumu 14.1 punktā ir noteikts, ja zāles ir iekļautas kompensējamo zāļu sarakstā ar noteiktu cenu, tad aptiekas cena nepārsniedz kompensējamo zāļu sarakstā norādīto cenu. Situācijā, kad ražotājs ZVA ir deklarējis zemāku cenu nekā ir apstiprināta kompensējamo zāļu sarakstā, ņemot vērā, ka normatīvais regulējums neaizliedz zāles pārdot par zemāku cenu, nekā tās ir iekļautas kompensējamo zāļu sarakstā, tad atprečojot kompensējamās zāles ir jāizvēlas tā cena, kura atprečošanas brīdī ir zemāka.